Xherdan Shaqiri átti mjög góðan leik í 5 : 2 - sigri Liverpool gegn Everton í síðustu viku . AFP Xherdan Shaqiri , sóknarmaður enska knattspyrnufélagsins Liverpool , segist ekki vera á förum frá félaginu . Shaqiri hefur verið orðaður við brottför frá Liverpool undanfarnar vikur en hann kom til félagsins frá Stoke sumarið 2018 . Shaqiri hefur ekki átt fast sæti í liði Liverpool frá því hann kom enda mikil samkeppni um allar stöður hjá Evrópumeisturunum . „ Ég er mjög ánægður hjá Liverpool , “ sagði Shaqiri í samtali við The Athletic . „ Það sést á spilamennsku minni hvað mér líður vel hérna . Ég er með langtímasamning sem gildir til ársins 2023 og ég ætla mér að virða þann samning . Vissulega hef ég gengið í gegnum ákveðna erfiðleika en ég hef líka verið óheppinn með meiðsli . “ „ Ég er mjög spenntur fyrir því sem koma skal og ég er sannfærður um að það séu mjög bjartir tímar fram undan hjá Liverpool . Af hverju ætti ég að vilja fara frá Liverpool á þessum tímapunkti ? Það er eitthvað sérstakt í gangi hérna og það er mikið sem ég vil enn þá afreka hér , “ bætti svissneski landsliðsmaðurinn við .